ශ්‍රී ලංකා සෙවන්ස්
ශ්‍රී ලංකා සෙවන්ස් ශ්‍රී ලංකාවේ වාර්ෂික ජාත්‍යන්තර රග්බි සෙවන්ස් තරගාවලියක් වේ. සිංගර් ශ්‍රී ලංකන් එයාර් ලයින්ස් රග්බි 7 නමින් 1999 දී ආරම්භ කරන ලද මෙම තරඟාවලිය පසුගිය ආසියානු සෙවන්ස් තරඟාවලියේ කොටසක් ලෙස සැලකේ.

1999 සිට 2008 දක්වා කාලය තුළ මහනුවර බෝගම්බර ක්‍රීඩාංගණයේ මහනුවර ක්‍රීඩා  සමාජය විසින් මෙම තරගාවලිය පැවැත්විණි. ආසියානු හා යුරෝපීය ජාතික පිරිමි කණ්ඩායම් නිරන්තර තරඟකරුවන් විය. ශ්‍රී ලංකා රග්බි පාපන්දු සංගමය, ශ්‍රී ලංකා සෙවන්ස් තරගාවලිය සංවිධානය කිරීම සඳහා තාරුණ්‍යයට හෙටක් සංවිධානය සමග සහයෝගීතාවයක් ඇතිව 2009 සහ 2010 වසරවලදී මෙම තරගාවලිය කොළඹට ගෙන එන ලදී.

කාල්ටන් සුපර් සෙවන්ස් තරගාවලියේ ජාත්‍යන්තර ආකෘතිය  2011 වසරේදී ආදේශ කරන ලදී. සය වසරකට පසුව අන්තර්ජාතික ආකෘතිය නැවත ස්ථාපනය කරන ලද්දේ කොළඹ, ඩයලොග් කොළඹ සෙවන්ස් සමඟය.

ඉතිහාසය

සිංගර් ශ්‍රී ලංකා සෙවන්ස් (1999-2008) 
මුලදී මෙම තරඟය මහනුවර ක්‍රීඩා සමාජයේ 125 වන සංවත්සරයට සමගාමීව ආරම්භ කරන ලදී. ආසියානු රග්බි ක්‍රීඩා කරන රටවල් 10 ක් සඳහා ප්‍රථම තරඟාවලිය සීමා විය. ජාත්‍යන්තර තරගාවලියට සමගාමීව පාසල් 16 ක් තරඟ වදින පාසල් තරගාවලියක්ද පවත්වන ලදී.

මෙම තරඟාවලියේ මූලික අනුග්‍රාහකත්වය හිමිවූයේ ශ්‍රී ලංකන් එයාර්ලයින්ස් සහ සිංගර් ශ්රී ලංකා ආයතනවලටය. අනෙකුත් අනුග්‍රාහකයන් වූයේ Rolls Royce, Airbus Industries, SITA, Haesl, IAE ඉන්ටර්නැෂනල්, CFM, ජෝන් කීල්ස් එලිෆන්ට් හවුස්, ලයන් බෘවරි සහ අමායා රිසෝර්ට්ස් යන සමාගම්ය.

1999 දී මහනුවරදී දකුණු කොරියාව විසින් කුසලානය දිනා ගන්නා ලදි. මෙම තරඟාවලිය විවෘත තරගයක් ලෙසින් 2000 දී කණ්ඩායම් 16 දක්වා ව්‍යාප්ත විය. එම වර්ෂයේ චීන තායිපේ කුසලානය දිනා ගත්තේය. 2002 දී පෘතුගාලය දිනා ගත්තේය. 2003 දී අප්‍රිකාවේ (කෙන්යාව, මොරොක්කෝ සහ අරාබි ගල්ෆ්) සහ ඕසීනියා (ඕස්ට්‍රේලියාව, නවසීලන්තය සහ කුක් දූපත්) කණ්ඩායම්ද තරග කළ අතර කෙන්යාවේ ජාතික කණ්ඩායම කුසලානයේ ජයග්‍රාහකයා විය.

2005 ලෝක කුසලාන රග්බි ලෝක කුසලානය සඳහා ආසියානු සුදුසුකම් ලැබීම් 2004 දී පවත්වන ලද අතර ජයග්‍රාහකයා වූයේ ජපානයයි. චීන තායිපේ සහ දකුණු කොරියාව (දෙවන හා තෙවන ස්ථානය) රග්බි ලෝක කුසලානය සඳහා සුදුසුකම් ලැබීමද විශේෂත්වයකි. අන්තර්ජාතික රග්බි මණ්ඩලය විසින් IRB සැටලයිට් තරගාවලියක් ලෙස මෙම තරඟාවලිය පසුව පිළිගන්නා ලදී. 2005 දී ජපානය කුසලානය දිනා ගත්තේය. දකුණු කොරියාව සහ හොංකොං 2006 දී සහ 2007 දී පිළිවෙලින් ජයග්‍රාහකයන් විය.

 2008 දී කුසලාන ජයග්‍රාහකයා වූයේ මැලේසියාවයි.

කාල්ටන් ශ්‍රී ලංකා 7 (2009-10) 
තාරුණ්‍යට හෙටක් සංවිධානයේ කාල්ටන් ක්‍රීඩා සමාජය 2009 දී ශ්‍රී ලංකා රග්බි පාපන්දු සංගමයේ සහයෝගීතාවයෙන් ශ්‍රී ලංකා සෙවන්ස් පවත්වන ලදී. මෙම තරගාවලිය කොළඹට ගෙන ආ අතර එය ආසියානු රග්බි පාපන්දු සංගමයේ (ARFU) විසින් නිල වශයෙන් පිළිගන්නා ලදී. 2009 IRB ආසියානු සෙවන්ස් තරගාවලියේ අවසන් අංගය බවට පත්විය. ජපානය නැවතත් තරඟාවලිය සඳහා තරග කිරීමට සමත් වූ අතර 2009 වසරේ තෙවන වරටත් තරගාවලිය ජය ගත්තේය.

2010 තරගවාරයේදී නිල නොවන ජාතික කණ්ඩායම් කිහිපයක් තරඟ වදිද්දී ෆීජි බාබේරියන් අවසන් ජයග්‍රාහකයින් බවට පත්විය. කාල්ටන් සුපර් 7 තරග මාලාවේ 2011 තරඟාවලිය සඳහා දේශීය කණ්ඩායම් සහභාගිත්වය ඇතිව 2010 කාල්ටන් ශ්‍රී ලංකා සෙවන්ස් අවසන් වරට ජාත්‍යන්තර කණ්ඩායම් ආකෘතිය යටතේ අවසන් විය.

කාල්ටන් සුපර් 7 තරග මාලාව (2011-14) 
2011 දී කාල්ටන් ශ්‍රී ලංකා 7 තරග මාලාව කාල්ටන් සුපර් 7 තරග මාලාවට පරිවර්තනය විය. සති අන්තවල පවත්වන ලද තරගාවලි දෙකක් යටතේ දේශීය ක්‍රීඩා සමාජ තරග මාලාවක් ලෙස 2014 වන තෙක් මෙම ආකෘතිය යටතේ දිගටම පැවතියේය. දේශීය ක්‍රීඩකයින් සඳහා අතිරේක තේරීම් තරඟ ඇතුළත් තරගද අවසාන කාලවලදී ආරම්භක විය.

තරඟකාරී මට්ටම ඉහළ නැංවීම සඳහා ලොව පුරා ප්‍රමුඛ පෙළේ ක්‍රීඩකයින් එකිනෙකා සමඟ සම්බන්ධ වී මහනුවර, ගාල්ල සහ කොග්ගල ඇතුළු ශ්‍රී ලංකාවේ විවිධ ස්ථානවල මෙම තරඟාවලිය පැවැත්විණි. එක් එක් අදියර යන් සඳහා ශ්‍රේණිගත කිරීම් සිදුකර අවසන් අදියර කොළඹදී පැවැත්විණ.

කාල්ටන් සුපර් 7 තරග මාලාවට තරඟ කිරීමට කණ්ඩායම් 10 ක් වූ අතර, පළාත් සභා නවය සහ යාපනය කලාපය නියෝජනය කරමින් කණ්ඩායම් සහභාගී විය.

කොළඹ සෙවන්ස් (2015 - වර්තමානය) 
ඩයලොග් සමාගමේ අනුග්‍රාහකත්ව ගිවිසුමක් අනුගමනය කිරීමෙන් අනතුරුව, අන්තර්ජාතික කණ්ඩායම් ආකෘතිය 2015 දී නැවතත් කොළඹ දී පැවැත්විය. 2015 තරඟාවලිය ආසියානු සෙවන්ස් තරගාවලියේ තෙවැනි සහ අවසාන අදියර බවට පත්විය. ඔක්තෝබර් මාසයේදී දින දෙකක් පුරා අන්තර්ජාතික කණ්ඩායම් 11 ක් තරඟ වැදි අතර ජයග්‍රාහකයාට හිමි සම්මානය ජපානය ද, හොංකොං අනුශූරයන්ද, ශ්‍රී ලංකාව තුන්වන ස්ථානයටද පත්විය. 2016 දී මෙම තරඟාවලිය නැවතත් ආසියානු සත් සාමාජික රග්බි තරගාවලියේ අවසන් වටය සදහ කණ්ඩායම් අටක් විසින් තරග කරනු ලැබීය. හොංකොං විසින් මෙම තරඟාවලිය ජයගනු ලැබුවේ දකුනු කොරියාව දෙවන ස්ථානයට හා චීනය තුන්වන ස්ථානයට පත්කරමිනි.

පෙර ජයග්‍රාහකයින්

පෙර ජයග්‍රාහකයින් (පාසල්)

References